als_Latn dik_Latn sag_Latn
Filmi i animuar “Frozen” nga Disney, i cili arkëtoi plot 1.2 miliard $ është pa dyshim filmi i animuar më i suksesshëm i të gjitha kohërave. Vajzat e vogla, prej kohësh kanë patur një tërheqje ndaj princeshave. Por çfarë e ka bërë “Frozen” kaq më të pëlqyer se filmat e tjerë me princesha?
Si fillim, bota e një fëmijë parashkollor është një reminishencë e luftës së brendshme të heroinës Elsa: emocionet e saj janë të forta e pasionante dhe duken të pakontrollueshme. Edhe fëijët e moshës parashkollore drejtohen nga impulset e tyre. kur Elsa ankohet se “nuk ka shpëtim nga stuhia brenda meje”, ajo pasqyron fëmijët e vegjël (e ndoshta edhe prindërit e tyre me durim të kalitur).
Së dyti, imagjinata e fëmijëve të kësaj moshe mund ta kthejë botën në një vend ngazëllyes më mundësi të shumta argëtimi dhe aventure. Fëmijët u përgjigjen pozitivisht historive që përfshijnë superfuqi dhe kjo është arsyeja pse Elsa, me fuqitë e saj të akullit është kaq tërheqëse për ta. Ndoshta sepse janë tepër të mahnitur nga fuqia dhe magjia e saj, fëmijët nuk përfshihen shumë në eksperiencën e saj të izolimit dhe dëshpërimit. Ata pëlqejnë edhe fatin se momentet e frikshme tek “Frozen “ janë tepër minimale, sepse në filmat e tjerë më princesha, një pjesë e peronazheve të këqinj janë tepër realistë. Tek “Frozen” personazhi i keq është një person i zakonshëm që këndon një këngë dashurie.
Së treti, Elsa ka një lidhje të shëndetshme me motrën e saj Anna. Pavarësisht rezistencës së vazhdueshme të Elsës ndaj përpjekjeve të së motrës, marrëdhënia e tyre ka në bazë dedikimin ndaj familjes, me të cilën fëmijët e moshës parashkollore janë tepër të lidhur. Personazhet e “Frozen” janë reale dhe autentike dhe si rrallëherë, ato nuk fokusohen në gjetjen e një princi. Ato përfaqësojnë dashurinë mes motrave dhe fuqinë femërore.
Burimi: Time
als_Latn als_Latn als_Latn als_Latn als_Latn